. **Република Северна Македонија**

**Министерство за образование и наука**

**објавува**

**Покана за изразување интерес за позиција „Градежен инженер/Архитект“**

**(бр.004-20)**

**Проект за развој на вештини и поддршка на иновации**

**Заем бр.: 8332-MK**

**Консултантски услуги- Индивидуален консултант**

На Република Северна Македонија и е одобрен заем од страна на Меѓународната банка за обнова и развој- групација Светска банка за потребите на имплементација на Проектот за развој на вештини и поддршка на иновации. Дел од овие средства ќе бидат искористени за исплата на обврските што ќе произлезат од договорот што ќе се склучи за ангажирање на градежен инженер/архитект.

Целта на услугите е да се даде поддршка на Министерството за образование и наука во процесот на проценка на потребите за унапредување на условите и средината за учење во основното образование во Република Северна Македонија. Предвидено времетраење на услугите е октомври 2020- април 2021. Описот на работни задачи на англиски јазик е достапен на веб страната на Министерството за образование и наука: <http://mon.gov.mk/category/?id=2058>

Министерството за образование и наука ги поканува сите заинтересирани лица кои ги исполнуваат бараните квалификации да достават документи (биографија на македонски и/или англиски јазик и други информации/документи) со кои ќе се потврди дека ги исполнуваат следните потребни квалификации и искуство за извршување на услугите:

* Диплома за завршени универзитетски студии во областа на архитектура или градежништво
* Познавање на македонската легислатива и стандарди во областа на архитектура, дизајн, градење, урбано планирање и заштита на животна средина
* Најмалку три (3) години професионално искуство во проектирање, проценка, инспекција или надзор на градежни објекти и реновирања од поголем обем
* Искуство во координација у управување на градежни договори че се смета за предност
* Познавање на градежната терминологија, способност за подготовка, читање и интерпретација на технички цртежи и спецификации, градежни детали, белешки и инструкции, динамички планови со средства и методи за изведување на градежни работи.
* Целосна компјутерска писменост
* Одлично владеење на македонскиот и англискиот јазик.
* Возачка дозвола Б

Заинтересираните Консултанти се упатуваат на точка 1.9 од процедурите за набавки на Светска банка {*Guidelines: Selection and Employment of Consultants [under IBRD Loans and IDA Credits & Grants] by World Bank Borrowers, January 2011* (“Consultant Guidelines”)}, каде се наведени политиките на Светска банка по однос на судир на интереси.

Консултантот ќе биде избран врз основа на постапка за избор на индивидуален консултант согласно процедурите за набавки на Светска банка (“Consultant Guidelines“).

Дополнителни информации може да се добијат на долунаведената адреса во работно време од 08:30 до 16:30.

Документите со кои се изразува интерес мора да се достават најдоцна до 07.10.2020 година електронски на следната адреса:

danijela.maneva@mon.gov.mk (CC: igor.krstevski@mon.gov.mk)

СО НАЗНАКА „ЗА ПОЗИЦИЈА ГРАДЕЖЕН ИНЖЕНЕР/АРХИТЕКТ“